《挽提干赵君》
宋代·陈棣

识君童稚过成人，旋见从师学日新。
一举文场收隽誉，十年仕路固清贫。
豪添徐邈中贤兴，瘦减相如病渴身。
如善如颜还短折，伤哉命也重悲辛。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。